钦定古今图书集成/明伦汇编/闺媛典/第262卷 > 张景华妻董氏
## 钦定古今图书集成/明伦汇编/闺媛典/第262卷 > 张景华妻董氏

按《绍兴府志》：“董氏，明经张景华妻。华病笃，语其妻曰：
‘吾家足衣食，而年不永，吾命固薄也，先世其何赖焉？
善视后人，或庶几慰吾泉壤’。董志其言。及夫亡，抚孤
以义，给贫乏，恤死丧，施棺椁，广义冢，修圮路，焚贷券，
赎难民，一切殚力行之。岁大饥，命子陛鬻产得直以
赈，全活万馀人。崇祯间，刘宗周、倪元璐等赠以诗文”，
事既上闻，建坊旌表。陛为镇江府推官。